 Presion për konfiskimin e pronave të familjes Asad
Pas konfiskimit të pronave me vlerë prej miliona dollarësh të xhaxhait të Asadit në Spanjë dhe Francë, aktivistët duan që edhe Britania të ndjekë këtë shembull.
Opozita e akuzon Rifat al-Asadin se ka drejtuar masakrën e Hamës në 1982 kur ushtria siriane shtypi një revoltë të Vëllazërisë Myslimane. Ai i ka hedhur poshtë akuzat. Ai mërgoi në Evropë pasi, siç thuhet, u përpoq pa sukses të organizonte një grusht shteti kundër të vëllait, Presidentit Hafez al-Asad. thotë Chris Doyle i Këshillit për Mirëkuptim Britaniko-Arab. Por ndoshta kësaj jete luksi po i vjen fundi. Policia spanjolle bastisi javën e kaluar shtëpitë e tij dhe të familjes së tij dhe konfiskoi mbi 500 prona me vlerë 740 milionë dollarë. Hetuesit besojnë se Rifat al-Asad ka përvetësuar mbi 300 milionë dollarë nga fondet e shtetit. Familja e tij nxori një deklaratë ku thotë se nuk kanë përfituar “asnjëherë nga fonde apo akte në dëm të popullit sirian”. Në 2013, në fillim të një hetimi në Francë, djali i Rifat al-Asadit tha se pasuria e të atit ishte siguruar me mbështetjen e sauditëve të pasur Djali i Rifat al-Asadit zotëron një shtëpi me vlerë 12 milionë dollarë në lagjen luksoze Mayfair të Londrës. Po shtohet presioni që Britania të ndjekë shembullin e Spanjës dhe t’ia konfiskojë pronat. - thotë aktivisti Chris Doyle. Por ka të tjerë që e konsiderojnë Londrën si strehë për “para të pista” dhe nuk besojnë se Britania do të bëjë përjashtim në rastin e Rifat al-Asadit. pyet Nick Kochan, ekspert i krimeve financiare. Ligji britanik kërkon që individi të jetë shpallur fajtor para se të konfiskohet pasuria. - thotë zoti Kochan. Ligji i ri britanik u lejon autoriteteve të konfiskojnë pasuritë e abuzuesve të të drejtave të njeriut. Por ekspertët ligjorë thonë se do të ishte shumë e vështirë të provohej fajësia e Rifat al-Asadit në krime të së kaluarës, në mungesë të provave nga autoritetet siriane.